De nordrussiske høyder

De nordrussiske høyder (russisk: Северные Увалы – Severnye Uvaly) er et 600 km langt høydedrag nord i den europeiske delen av Russland, med høyeste punkt i nordvest på 293 moh.

De nordrussiske høyder strekker seg fra midt på Uralfjellene i øst, til de avsluttes mot det vidstrakte dalføret til øvre Volga i sørvest. De ligger sør for Det nordrussiske lavland, og er en del av Den østeuropeiske slette. Landskapet i de tynt befolkede nordrussiske høyder er slipt og formet av ismassene i istiden, og kjennetegnes av skogkledte åser, bergknauser, barskog og myrer.

Høydene danner vannskillet mellom nedbørfeltene til Nordre Dvina i nord og Volga i sør.  Mot nord renner Dvinas sideelver Sukhona, Jug, Luza, Sysola og Vytsjegda, og mot sør og Volga renner Kama, Vjatka, Moloma, Vetluga og Unzja.

 Referanser 

miniatyr|venstre|De nordrussiske høyder

Kategori:Fjellkjeder i Russland
Category:Fjell i Kostroma oblast
Category:Fjell i Vologda oblast
Category:Fjell i Kirov oblast
Category:Fjell i Komi
Category:Fjell i Perm kraj